joelniklaus/EU_Wikipedias huggingface dataset:
Γεράσιμος Γεννατάς

Ο Γεράσιμος Γεννατάς (Νίκαια Αττικής, 20 Νοεμβρίου 1961) είναι Έλληνας ηθοποιός και σκηνοθέτης.

Βιογραφία 
Είναι τελειόφοιτος του Τμήματος Βιολογίας της Σχολής Θετικών Επιστημών του Εθνικού και Καποδιστριακού Πανεπιστημίου Αθηνών και απόφοιτος της Δραματικής σχολής Βεάκη το 1991.

Έκτοτε έχει συνεργαστεί με τα περισσότερα ΔΗ.ΠΕ.ΘΕ, τις δυο Κρατικές Σκηνές και πολλά θέατρα και θιάσους εντός των Αθηνών. Έχει δουλέψει στον κινηματογράφο και έχει πρωταγωνιστήσει σε αρκετές τηλεοπτικές σειρές. Έγινε περισσότερο γνωστός με τον ρόλο του ως Παναγιώτης Ζύγουρας στην τηλεοπτική σειρά Είσαι το ταίρι μου, η οποία προβλήθηκε από τον τηλεοπτικό σταθμό Mega.

Το 1999 τιμήθηκε με το βραβείο της Ένωσης Ελλήνων Κριτικών για την ερμηνεία του στο ρόλο του "Τρουφαλντίνο" στον Υπηρέτη δυο Αφεντάδων του Κάρλο Γκολντόνι.

Το 2004 σκηνοθέτησε την παράσταση Βετεράνοι-Ολυμπιακές επιδείξεις καθ'οδον που παίχτηκε σε δρόμους και πλατείες κατά τους Ολυμπιακούς Αγώνες Αθήνα 2004. Το 2006 σκηνοθέτησε στο θέατρο του Νέου Κόσμου την παράσταση 7 Ρίχτερ, του Τούρκου συγγραφέα Μπεχίτς Ακ.

Συμμετείχε στο στήσιμο του θεατρικού εργαστηρίου του Δήμου Πετρούπολης όπου και δούλεψε για δυο χρονιές. Οργάνωσε κύκλους σεμιναρίων αυτοσχεδιασμού που παρείχε το ΔΗ.ΠΕ.ΘΕ της Πάτρας στους τελειόφοιτους φοιτητές του Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών.

Φιλμογραφία

Τηλεόραση

Κινηματογράφος

Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες ο Γεννατάς συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράσταση

Παραπομπές

Έλληνες σκηνοθέτες
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες σκηνοθέτες θεάτρου
Νικόλαος Κωνσταντόπουλος

Ο Νικόλαος Κ. Κωνσταντόπουλος (1884 - 1975) ήταν Έλληνας πολιτικός και λογοτέχνης.

Βιογραφία 
Ο Κωνσταντόπουλος γεννήθηκε το 1884 στον Σκοπό της Ανατολικής Θράκης. Ολοκλήρωσε το γυμνάσιο στην Αδριανούπολη και στη συνέχεια μετέβη στην Αθήνα όπου σπούδασε φιλολογία και πολιτικές επιστήμες στο Πανεπιστήμιο Αθηνών από όπου αποφοίτησε το 1910. Στη συνέχεια εργάστηκε από το 1910 μέχρι το 1918 ως καθηγητής σε ελληνικά σχολεία της Θράκης, της Ρουμανίας και της Οδησσού. Μετά τη λήξη του Α΄Παγκοσμίου Πολέμου διετέλεσε εκπρόσωπος των Ελλήνων Θρακών της Νότιας Ρωσίας και το 1919 συμμετείχε ως βοηθητικό μέλος στην ελληνική αποστολή που συμμετείχε στη σύσκεψη ειρήνης του Παρισιού και στη συνθήκη των Σεβρών. Αργότερα συμμετείχε στην ελληνική αρμοστεία της Κωνσταντινούπολης και το 1920 διορίστηκε βοηθός υποδιοικητής της Ξάνθης την περίοδο που η περιοχή βρισκόταν υπό διασυμμαχικό έλεγχο. Το ίδιο έτος, μετά την παραχώρηση της Ανατολικής Θράκης στην Ελλάδα διορίστηκε ιδιαίτερος γραμματέας της ελληνικής αρμοστείας Αδριανούπολης και τον Νοέμβριο του 1920 συμμετείχε στις βουλευτικές εκλογές του 1920 καταφέρνοντας να εκλεγεί βουλευτής Σαράντα Εκκλησιών με το Κόμμα Φιλελευθέρων. 

Μετά την Μικρασιατική Καταστροφή και την απώλεια της Ανατολικής Θράκης κατέφυγε στην Ελλάδα όπου διετέλεσε νομάρχης Λακωνίας επί κυβέρνησης Γονατά. Έπειτα εκλεγόταν επί σειρά ετών στην εκλογική περιφέρεια Σερρών με το κόμμα των Φιλελευθέρων (1923, 1928, 1932, 1933, 1936), ενώ μεταπολεμικά διετέλεσε από το 1952 μέχρι το 1956 βουλευτής Αθηνών με τον Ελληνικό Συναγερμό. Ενδιάμεσα διετέλεσε από το 1944 ως το 1946, γενικός διοικητής Ανατολικής Μακεδονίας.

Παράλληλα υπήρξε συγγραφέας πολιτικών μελετών και λογοτεχνικών έργων.  Από τις μελέτες του σημαντικότερες είναι η Συμβολή - μελέτη περί των διεκδικήσεών μας επί υπολοίπου Δυτικής Θράκης και της γραμμής του Έβρου (Αθήνα, 1944) και το Υπόμνημα περί των ελληνικών διεκδικήσεων επί της Βορείου Θράκης (1945). Από τα λογοτεχνικά του έργα ξεχωρίζουν τα, πατριωτικού χαρακτήρα, ποιήματα Γρηγορείτε (1909) και Νικητήρια (1947). Απεβίωσε στις 20 Ιουλίου του 1975. Προτομή του υπάρχει στον προσφυγικό οικισμό του Νέου Σκοπού Σερρών.

Παραπομπές 

Βουλευτές Σερρών
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με το κόμμα των Φιλελευθέρων
Έλληνες λογοτέχνες
Λα ελάσσονα

Η Λα ελάσσονα ή Λα μινόρε  (A minor ή και Am) είναι μία ελάσσονα κλίμακα, η οποία έχει τονική τη νότα Λα και αποτελείται από τους φθόγγους Λα, Σι, Ντο, Ρε, Μι Φα και Σολ (φυσική Λα ελάσσονα). Η κλίμακα αυτή δεν έχει ούτε διέσεις ούτε υφέσεις. Ωστόσο, στην αρμονική Λα ελάσσονα η VII βαθμίδα οξύνεται ένα ημιτόνιο (το Σολ μετατρέπεται σε Σολ#). Σχετική της Λα ελάσσονα είναι η Ντο μείζονα και ομώνυμη η Λα μείζονα. Επίσης, υπάρχει και η Λα μελωδική ελάσσονα, η οποία σχηματίζεται με ανιούσα φορά και με κατιούσα (ανιούσα φορά: Λα, Σι, Ντο, Ρε, Μι, Φα#, Σολ# και κατιούσα φορά: Σολ, Φα, Μι, Ρε, Ντο, Λα).

Παραπομπές

Εξωτερικοί σύνδεσμοι 

Ελάσσονες κλίμακες
Ορενμπούργκ

Το Ορενμπούργκ (ρωσ. Оренбу́рг) είναι πόλη στα νότια Ουράλια στη Ρωσία. Είναι το διοικητικό κέντρο της περιφέρειας Ορενμπούργκ. 

Βρίσκεται στον ποταμό Ουράλη. Ο πληθυσμός της πόλης είναι 562.569 κάτοικοι (2016).

Δημογραφία 

Περιφέρεια Ορενμπούργκ
Ευρωπαϊκές πόλεις της Ρωσίας
Ασιατικές πόλεις της Ρωσίας
Φωτεινή Μπαξεβάνη

Η Φωτεινή Μπαξεβάνη (Καλλιθέα Αττικής, 3 Ιουλίου 1971) είναι Ελληνίδα ηθοποιός και σκηνοθέτρια.

Βιογραφία 
Είναι απόφοιτη του Εθνικού Θεάτρου (1992). Από το 1992 έως σήμερα συμμετείχε στο θέατρο σε πάνω από 40 παραστάσεις ως ηθοποιός, συνθέτης, σκηνοθέτης. Ο ρόλος που την έκανε ευρέως γνωστή στο τηλεοπτικό κοινό ήταν στη σειρά του ΑΝΤ1, Εγκλήματα, όπου υποδυόταν την Πέπη, την κολλητή φίλη της Σωσώς Παπαδήμα. Την περίοδο 2010–2012 έπαιξε στο Κρατικό Θέατρο Βορείου Ελλάδος στη Θεσσαλονίκη τη Λωξάντρα που ξεπέρασε τους 100.000 θεατές Το 2017 στο φεστιβάλ ταινιών μικρού μήκους της Δράμας πήρε βραβείο καλύτερης γυναικείας ερμηνείας για την ταινία “Ουρανία”.. Την περίοδο έως το 2021 πρωταγωνιστεί στην παράσταση  η Κυρά της Ρω. Έκανε πρεμιέρα τον Οκτώβριο του 2017 και συνολικά παρουσιάστηκε με μεγάλη αποδοχή από κοινό και κριτικούς σε τρία θέατρα στην Αθήνα, τρία στη Θεσσαλονίκη (Εγνατία , Αυλαία, Αμαλία), στο μεγαλύτερο μέρος της ηπειρωτικής και νησιωτικής Ελλάδας, στην Κύπρο, την Αυστραλία και την Αμερική.

Φιλμογραφία

Σκηνοθεσία 
Η ηθοποιός έχει δοκιμαστεί και ως σκηνοθέτρια κάνοντας το 2009 το ντεμπούτο της στην Αμερική με το μυθιστόρημα του Γιάννη Σκαραγκά «Ρrime Νumbers» που ανέβηκε στη Νέα Υόρκη από το Κέντρο Ελληνικού Πολιτισμού.

Δισκογραφία 
Μαζί με τον σαξοφωνίστα Δημήτρη Τσάκα ίδρυσαν μία δισκογραφική εταιρεία, την FAOS Music, η οποία ασχολείται με την κυκλοφορία κομματιών που συνοδεύουν κυρίως θεατρικές παραστάσεις.

Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες η Μπαξεβάνη συμμετείχε ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ιωάννης Καραμάνος

Ο Ιωάννης Καραμάνος (1891 - 1966), του Σταύρου, ήταν Έλληνας γεωπόνος και υπουργός στην κυβέρνηση Τσολάκογλου.

Βιογραφικά στοιχεία 
Γεννήθηκε στη Μυτιλήνη το 1891 και σπούδασε γεωπονικές επιστήμες στην Ιταλία. Ως γεωπόνος εργάστηκε στο Μεσολόγγι και στην Καλαμάτα, όπου εισήγαγε την καλλιέργεια του ρυζιού.

Το 1922 διορίστηκε γενικός διευθυντής εποικισμού στη Μακεδονία και επιδόθηκε στο έργο της αποκατάστασης των προσφύγων. Από το 1929 μέχρι το 1932, σε κυβερνήσεις του Ελευθερίου Βενιζέλου, διατέλεσε Γενικός Διευθυντής Γεωργίας.

Εξελέγη βουλευτής Λέσβου το  1936 με το Κόμμα Φιλελευθέρων. 

Στην κατοχική κυβέρνηση Τσολάκογλου διορίστηκε υπουργός Γεωργίας και Επισιτισμού από το 1941 έως το 1942..

Καταδικάστηκε σε ισόβια κάθειρξη έπειτα από την απελευθέρωση και αποφυλακίστηκε το 1951. Αργότερα διετέλεσε διοικητής της ΑΤΕ και πρόεδρος της Πανελλήνιας Ομοσπονδίας Γεωπόνων.

Παραπομπές 

Έλληνες γεωπόνοι
Βουλευτές Λέσβου
Βουλευτές εκλεγμένοι με το κόμμα των Φιλελευθέρων
Έλληνες υπουργοί Γεωργίας
Έλληνες υπουργοί Επισιτισμού
Κ
Ρίο Φέρντιναντ

Ο Ρίο Γκάβιν Φέρντιναντ (αγγλικά: Rio Gavin Ferdinand, 7 Νοεμβρίου 1978 - ) είναι Άγγλος πρώην ποδοσφαιριστής, ο οποίος αγωνιζόταν ως κεντρικός αμυντικός. Υπήρξε μέλος της Εθνικής Αγγλίας για 14 χρόνια, συμπληρώνοντας 81 συμμετοχές, ενώ εκπροσώπησε την Εθνική του σε 3 Μουντιάλ. Στην Εθνική Αγγλίας, έκανε το ντεμπούτο του το 1997, και έως εκείνη τη στιγμή ήταν ο νεότερος παίχτης που αγωνίστηκε στην Εθνική.  Από πολλούς θεωρείται ως ένας από τους σπουδαιότερους Άγγλους ποδοσφαιριστές όλων των εποχών.

Σταδιοδρομία ως ποδοσφαιριστής 
Ξεκίνησε τη σταδιοδρομία του στις ακαδημίες της Γουέστ Χαμ, ενώ το 1996 έκανε και το ντεμπούτο του στη πρώτη ομάδα. Γρήγορα αγαπήθηκε από το κοινό της ομάδας, ενώ την επόμενη χρονιά πήρε και το βραβείο Hammer of the Year. Εκεί παρέμεινε έως το 2000, όταν μετακινήθηκε στη Λιντς Γιουνάιτεντ, όπου παρέμεινε έως το 2002. Κατόπιν, εντάχθηκε στη Μάντσεστερ Γιουνάιτεντ, όπου παρέμεινε για 12 χρόνια. Με την ομάδα του Μάντσεστερ κέρδισε πολλούς τίτλους: έξι πρωταθλήματα Αγγλίας, τρία Λιγκ Καπ, έξι Κομιούνιτι Σιλντ, ένα Τσάμπιονς Λιγκ και ένα Παγκόσμιο Κύπελλο Συλλόγων.

Παραπομπές

Εξωτερικοί σύνδεσμοι 

 
 Rio Ferdinand Live the Dream Foundation official site
 Profile at StretfordEnd.co.uk
 
 
 legal ruling in privacy case

Αμυντικοί ποδοσφαιριστές
Άγγλοι ποδοσφαιριστές
Ποδοσφαιριστές Εθνικής Αγγλίας Κ18
Ποδοσφαιριστές Εθνικής Αγγλίας Κ21
Ποδοσφαιριστές Εθνικής Αγγλίας
Ποδοσφαιριστές Παγκοσμίου Κυπέλλου 1998
Ποδοσφαιριστές Παγκοσμίου Κυπέλλου 2002
Ποδοσφαιριστές Παγκοσμίου Κυπέλλου 2006
Ποδοσφαιριστές Γουέστ Χαμ Γιουνάιτεντ
Ποδοσφαιριστές ΑΦΚ Μπόρνμουθ
Ποδοσφαιριστές Λιντς Γιουνάιτεντ
Ποδοσφαιριστές Μάντσεστερ Γιουνάιτεντ
Ποδοσφαιριστές Κουίνς Παρκ Ρέιντζερς
Ποδοσφαιριστές Φούτμπολ Λιγκ (Αγγλία)
Ποδοσφαιριστές Πρέμιερ Λιγκ
Άγγλοι αυτοβιογράφοι
Άγγλοι παραγωγοί ταινιών
Πολιτικός διοικητής του Αγίου Όρους

Ο Πολιτικός Διοικητής του Αγίου Όρους είναι ο επικεφαλής της Διοίκησης του Αγίου Όρους. Έδρα του είναι οι  Καρυές. Γραφεία της έχουν συσταθεί στη Θεσσαλονίκη και την Ουρανούπολη Χαλκιδικής. Από τις 3 Σεπτεμβρίου 2019, Πολιτικός Διοικητής του Αγίου Όρους είναι ο εφοπλιστής και Άρχων Οφφικιάλιος του Οικουμενικού Πατριαρχείου Αθανάσιος Μαρτίνος.

Η πολιτική διοίκηση του Αγίου Όρους ανήκει στην αρμοδιότητα του Υπουργείου Εξωτερικών, σύμφωνα με το άρθρο 5 παρ. Α στ. 26 του Οργανισμού του (άρθρο πρώτο Ν. 3566/2007), και ασκείται μέσω της Διοίκησης του Αγίου Όρους, η οποία αποτελεί αυτοτελή δημόσια αρχή και οργανώνεται με το Π.Δ. 227/1998 (ΦΕΚ Α΄ 176/28.7.1998). Στη Διοίκηση του Αγίου Όρους ανήκουν η από διοικητικής πλευράς εποπτεία ως προς την ακριβή τήρηση των αγιορειτικών καθεστώτων και η διαφύλαξη της δημόσιας τάξης και ασφάλειας. Σύμφωνα με το άρθρο 29 του Οργανισμού του Υπουργείου Εξωτερικών, η Διοίκηση του Αγίου Όρους απαρτίζεται από τον Διοικητή του Αγίου Όρους (ο οποίος έχει βαθμό και αποδοχές Συντονιστή Αποκεντρωμένης Διοίκησης), τον Αναπληρωτή Διοικητή και το λοιπό προσωπικό της, μόνιμο ή με σύμβαση ιδιωτικού δικαίου αορίστου χρόνου.

Διατελέσαντες πολιτικοί διοικητές Αγίου Όρους

1926 - 1974 
Πρώτος πολιτικός διοικητής, από το 1926 ως τον θάνατό του το 1927, ήταν ο Νικόλαος Μπατεστάτος.

1975 - Σήμερα

Παραπομπές
Διεθνής αερολιμένας Πράγας «Βάτσλαβ Χάβελ»

Ο Διεθνής αερολιμένας Πράγας "Βάτσλαβ Χάβελ" (τσεχ. Letiště Václava Havla Praha) εξυπηρετεί την Πράγα. Βρίσκεται στην περιοχή Πράγα-6. Το 2007 τον αερολιμένα της Πράγας είχαν αναγνωρίσει τον καλύτερο αερολιμένα της Κεντρικής και Ανατολικής Ευρώπης. Στο αεροδρόμιο έχει την βάση οι "Τσέχικες Αερογραμμές" (τσεχ. Czech Airlines).

Ο Αερολιμένας έχει 4 τερματικά:
 Τερματικό 1: εξυπηρετεί τις διαδρομές των χωρών εκτός Συμφωνίας Σένγκεν,
 Τερματικό 2: εξυπηρετεί τις διαδρομές των χωρών της Συμφωνίας Σένγκεν,
 Τερματικό 3: εξυπηρετεί ιδιωτικές διαδρομές,
 Τερματικό 4: δεν εξυπηρετεί διαδρομές. Είναι το πρώτο τερματικό του αερολιμένα, που χτίστηκε το 1937.

Πράγα
Πράγα
Αερολιμένας
Κρατικοί Αερολιμένες διεθνών συγκοινωνιών
Κωνσταντίνος Γουλής

Ο Κωνσταντίνος Γουλής (1886 - 11 Ιουνίου 1968), του Σπυρίδωνος, ήταν Έλληνας γιατρός και πολιτικός. Διετέλεσε βουλευτής Κέρκυρας.

Βιογραφικά στοιχεία 
Γεννήθηκε το 1886 στους Λιαπάδες και σπούδασε ιατρική.
Ο Γουλής (ή Πέπος) καταγόταν από το χωριό και εργάστηκε ως παιδίατρος στο νησί. 

Στα μέσα της δεκαετίας του 1930 κατήλθε στον πολιτικό στίβο. Εξελέγη βουλευτής Κέρκυρας με το Λαϊκό Κόμμα το 1935 και το 1946 και στη συνέχεια προσχώρησε στον  Ελληνικό Συναγερμό, με τον οποίο εξελέγη βουλευτής Κέρκυρας το 1951 και Κέρκυρας-Παξών το 1952.

Πέθανε τον Ιούνιο του 1968.

Παραπομπές 

Βουλευτές Κέρκυρας
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό
Βουλευτές Κέρκυρας - Παξών
Εορταστικό τριήμερο στα Γιάννενα

To  Εορταστικό τριήμερο στα Γιάννενα της Έρσης Σωτηροπούλου εκδόθηκε το 1982 (Νεφέλη). Πρόκειται για μια μυθοπλαστική ημερολογιακή νουβέλα στην οποία καταγράφεται η τριήμερη περιπέτεια μιας σερβιτόρας, από τη στιγμή που αυτή αποφασίζει να ακολουθήσει έναν άγνωστο άντρα στα Γιάννενα. 
Στην  πρώτη "εγγραφή" οι προσδοκίες της ηρωίδας για μια ερωτική βραδιά ματαιώνονται. Στη δεύτερη "εγγραφή", η εισαγωγή του φανταστικού στοιχείου  οδηγεί σε μια γκροτέσκα και κανιβαλιστική σκηνή, στην οποία η ηρωίδα καταναλώνεται κυριολεκτικά από τον άντρα.  Παράλληλα,  η ηρωίδα σταδιακά απελευθερώνεται από το  φύλο  και τις  κοινωνικές νόρμες,  ενώ στο τέλος της νουβέλας έχουμε  ανατροπή των έμφυλων ρόλων. Στο έργο υπάρχει σύντηξη  του φαντασιακού και του ρεαλιστικού στοιχείου,  ενώ η αφήγηση μεγεθύνοντας το οικείο και καθημερινό  το καθιστά ανοίκειο.

Παραπομπές 

Ελληνικά μυθιστορήματα
Νουβέλες
Μυθιστορήματα του 1982
Ριαζάν

Το Ριαζάν (ρωσ. Ряза́нь), πριν 1778 - Περεγιασλάβλ Ριαζάνσκι (ρωσ. Переясла́вль-Ряза́нский), είναι πόλη στην Ρωσία, διοικητικό κέντρο της περιφέρειας Ριαζάν, μία από τις 30 μεγαλύτερες πόλεις της Ρωσίας. Έχει πληθυσμό 537.762 κατοίκους και έκταση 224 χλμ².

Αποτελεί μεγάλο επιστημονικό, στρατιωτικό και βιομηχανικό κέντρο. Την πόλη εξυπηρετούν δύο αεροδρόμια, δύο σιδηροδρομικοί σταθμοί και δύο σταθμοί λεωφορείου, δύο λιμάνια του ποταμού. 

Στα 50 χλμ. από τη σημερινή πόλη βρίσκεται Παλαίο Ριαζάν - αρχαία πρωτεύουσα της Μεγάλο Πριγκιπάτο του Ριαζάν.

Ευρωπαϊκές πόλεις της Ρωσίας
Όμπλαστ του Ριαζάν
Άδαδα (Πισιδία)

Τα Άδαδα είναι αρχαία πόλη και αρχαιολογική θέση στην Πισιδία βόρεια της Σέλγης και ανατολικά του ποταμού Ακσού (αρχ. Κέστρος), κοντά στο χωριό Σατζράκ της επαρχίας Ισπάρτας στην περιοχή και πόλη Σουτσουλέρ. Η περιοχή έχει ταυτιστεί και ως Καραμπαβουλού, Καράμπαβλι περίπου 35 χλμ βόρεια της λίμνης Εγκριντίρ.

Φιλολογική και αρχαιολογική μαρτυρία
Η αρχαιότερη λογοτεχνική μαρτυρία για την πόλη έρχεται από τον γεωγράφο Αρτεμίδωρο, όπως παρατίθεται από τον Στράβωνα, ο οποίος καταλογογραφεί τα Άδαδα ανάμεσα στις αρχαίες πόλεις της Πισιδίας, επιβεβαιούμενος από τον Πτολεμαίο Το όνομα Άδαδα είναι πιθανώς Πισιδικό. Σε αρχαίες πηγές  αναφέρεται επίσης ως Αδαδάτη και Όδαδα, πιθανές παραφθορές του κυρίου ονόματος. Αρχαιολογική μαρτυρία για το όνομα της πόλης έχουμε σε επιγραφή του δεύτερου αιώνα ΠΚΕ στην οποία καταγράφεται συνθήκη φιλίας και συμμαχίας με την Τερμησσό.

Η αρχαιολογική θέση
Στα ορατά ερείπια της αρχαιολογικής θέσης περιλαμβάνονται: Ο ναός των αυτοκρατόρων και της Αφροδίτης, όπως επίσης και ο ναός των αυτοκρατόρων και του Δία Σέραπη. Υφίσταται επίσης καλοδιατηρημένη κλίμακα που οδηγούσε από την αγορά προς ένα πύργο και άλλα κτήρια και οχυρώσεις, πιθανώς την ακρόπολη της πόλης. Υπάρχουν επίσης σωζόμενα κτήρια διαφορετικών τύπων.

Νομισματοκοπία
Υπάρχουν δύο διακριτές περίοδοι νομισματοκοπίας στα Άδαδα
 Ως ανεξάρτητη πόλη της ύστερης ελληνιστικής περιόδου, όταν κόπηκαν και τα πρώτα νομίσματα, κατά τον  πρώτο αιώνα ΠΚΕ.
 Ως υποταγμένη πόλη στην ρωμαϊκή αυτοκρατορία. Η αυτοκρατορική νομισματοκοπία ξεκίνησε επί Τραϊανού (98-117) και σταμάτησε κατά την περίοδο του Βαλεριανού και του Γαλλιηνού (253-268).

Θρησκεία
Βάσει των εικονογραφικών τύπων της νομισματικής προσωπογραφίας μαρτυρείται η λατρεία του Διός, του Διονύσου, της Άρτεμης (Περγαίας), της Αθηνάς και της Υγιείας. Επιπλέον η ηρωική λατρεία του Ηρακλή, των Διοσκούρων και του Ασκληπιού, όπως επίσης και η αυτοκρατορική λατρεία.

Επισκοπική έδρα
Κατά τη βυζαντινή εποχή η πόλη ήταν επισκοπική έδρα του πατριαρχείου Αντοχείας.

Πηγές 

Αρχαίες πόλεις της Πισιδίας
Κύπρος (νησί)

Η Κύπρος είναι νησί της ανατολικής Μεσογείου Θάλασσας. Περιλαμβάνει:

την Κυπριακή Δημοκρατία, ένα νησιωτικό κράτος, μέλος του ΟΗΕ και της Ευρωπαϊκής Ένωσης
την Τουρκική Δημοκρατία της Βόρειας Κύπρου, ένα μη αναγνωρισμένο κράτος το οποίο προέκυψε μετά την τουρκική εισβολή στην Κύπρο
τις Περιοχές Κυρίαρχων Βάσεων Ακρωτηρίου και Δεκέλειας, οι οποίες αποτελούν Βρετανικό Υπερπόντιο Έδαφος

Γεωλογική ιστορία της Κύπρου 
Η γεωλογική γένεση της Κύπρου συντελέστηκε μέσα από μια σειρά τεκτονικών επεισοδίων. Πριν 90 εκατομμύρια χρόνια, και ενώ η περιοχή καλυπτόταν από την Τηθύ θάλασσα, η αφρικανική τεκτονική πλάκα συγκρούστηκε με την ευρασιατική. Η αφρικάνικη καταβυθίστηκε κάτω από την πλάκα της Ευρασίας με αποτέλεσμα την θέρμανση της και την ανάδυση των ελαφρότερων πετρωμάτων προς τον φλοιό, το οποίοι με την σειρά του, οδήγησε στη δημιουργία του Τροόδους κατά την κρητιδική περίοδο. Καθώς η σύγκρουση των τεκτονικών πλακών (αφρικάνικης και ευρασιατικής) συνεχιζόταν, η άκρη της ευρασιατικής δημιουργούσε πτυχώσεις, με αποτέλεσμα τη δημιουργία της οροσειράς του Πενταδάκτυλου. Το νερό ανάμεσα στα δυο νησάκια που είχαν σχηματιστεί (τρόοδος-πενταδάκτυλος), δηλαδή στην περιοχή της σημερινής πεδιάδας της Μεσαορίας, προκάλεσε σερπετινίωση (διάβρωση των πετρωμάτων), γεγονός το οποίο οδήγησε στην ανύψωση της οροσειράς του Τρόοδους. Έτσι δημιουργήθηκε η Κύπρος που ακόμα και σήμερα συνεχίζει να κινείται και να αναδύεται πάνω από την επιφάνεια της θάλασσας.

Παραπομπές

Εξωτερικοί σύνδεσμοι
 

Κύπρος
Νησιά της Μεσογείου
Μπενιδόρμ

Το Μπενιδόρμ (ισπανικά: Benidorm) είναι πόλη και δήμος στην Ισπανία, στην περιφέρεια Αλικάντε της Βαλενθιανικής Κοινότητας. Έχει πληθυσμό 69.100 κατοίκους και έκταση 38.51 τετ.χλμ.
΄
Μέχρι τη δεκαετία του 1960, το Μπενιδόρμ ήταν μικρό ψαροχώρι, αλλά σήμερα αποτελεί μεγάλο τουριστικό θέρετρο, με τις παραλίες, τα ξενοδοχεία και τους ουρανοξύστες του. Το Μπενιδόρμ έχει τους περισσότερους κατά κεφαλήν ουρανοξύστες από οποιαδήποτε πόλη στον κόσμο. Βρίσκεται στις ακτές των δύο παραλίων - Πλάγια ντε Λεβάντε (ισπανικά: Playa de Levante) και Πλάγια ντε Πονιέντε (ισπανικά: Playa de Poniente).

Παραπομπές 

Πόλεις της Ισπανίας
Κοινότητα της Βαλένθια
Τούζλα

Η Τούζλα (βοσνιακά και κροατικά Tuzla, σερβικά: Тузла) είναι πόλη, κέντρο του καντόνιου της Τούζλας στην Βοσνία και Ερζεγοβίνη με πληθυσμό 83.770 κατοίκους. 

Η πόλη βρίσκεται στα βορειοανατολικά της Ομοσπονδίας Βοσνίας-Ερζεγοβίνης. Η οροσειρά Μαέβιτσα περικυκλώνει την πόλη στα βορειοδυτικά. Έχει εύκρατο ηπειρωτικό κλίμα. Δίπλα στην Τούζλα βρίσκονται μεγάλα κοιτάσματα του γαιάνθρακα. 

Η Τούζλα αποτελεί είναι ένα από τα μεγάλα βιομηχανικά κέντρα της Βοσνίας, μετά το Σαράγεβο και την Μπάνια Λούκα.

Πόλεις της Βοσνίας και Ερζεγοβίνης
Κόλπος της Καλιφόρνιας

Ο Κόλπος της Καλιφόρνιας (ισπανικά: Golfo de California) επίσης γνωστός ως Θάλασσα του Κορτές (ισπανικά: Mar de Cortés) είναι κόλπος του Ειρηνικού Ωκεανού ανάμεσα στην Χερσόνησο Μπάχα Καλιφόρνια και το ηπειρωτικό Μεξικού. Τα νερά του κόλπου βρέχουν τις ακτές των μεξικάνικων πολιτειών Μπάχα Καλιφόρνια, Μπάχα Καλιφόρνια Σουρ, Σονόρα και Σιναλόα. Η επιφάνεια του κόλπου είναι περίπου 160.000 χλμ² και έχει μήκος περίπου 1.100 χιλιόμετρα.

Στον κόλπο της Καλιφόρνιας βρίσκεται δύο μεγάλα νησιά - Άνχελ ντε λα Γκουάρντα και Τιμπουρόν, μαζί με μερικά μικρότερα.
 

Κόλποι
Ειρηνικός Ωκεανός
Γεωγραφία του Μεξικού
Στάδιο ποδοσφαίρου

Το Στάδιο Ποδοσφαίρου είναι ένα στάδιο στο οποίο διεξάγονται αγώνες ποδοσφαίρου. Περιλαμβάνει κυρίως το γήπεδο ποδοσφαίρου και τις εξέδρες των θεατών.

Δείτε ακόμη 
 Κατηγορίες σταδίων UEFA
Ιερά Μονή Οσίου Μελετίου

Η Ιερά Μονή Οσίου Μελετίου είναι ορθόδοξη γυναικεία μονή που ανήκει στην Ιερά Μητρόπολη Μεγάρων και Σαλαμίνος και βρίσκεται στη νοτιοανατολική πλευρά του όρους Πάστρας και στα διοικητικά όρια του Δήμου Μάνδρας-Ειδυλλίας.

Ιστορικά στοιχεία
Η Μονή Οσίου Μελέτιου πιθανότατα ιδρύθηκε στα τέλη του 11ου αιώνα, στη θέση μάλλον παλαιότερου μοναστηριού. Ιδρυτής της μονής ήταν ο Όσιος Μελέτιος, ο οποίος καταγόταν από την Καππαδοκία και ήταν οπαδός της πλήρους ακτημοσύνης, ενώ υπήρξε και αναμορφωτής του μοναστικού βίου. Εκτός από το κυρίως μοναστήρι, ίδρυσε και 24 εκκλησιαστικά μετόχια (παραλαύρια) σε διάφορες περιοχές της Αττικής, μερικά από τα οποία σώζονται έως σήμερα, ενώ άλλα είναι ερειπωμένα. Ο Όσιος Μελέτιος ήταν για τους κατοίκους της περιοχής προστάτης και θαυματουργός και τύχαινε ευρύτερης αναγνώρισης, καθώς ο αυτοκράτορας Αλέξιος Κομνηνός δώρισε στη μονή πηγές εσόδων. Ιστορική πηγή στην οποία απαντά το μοναστήρι είναι οι επιστολές του Μιχαήλ Χωνιάτη, καθώς αυτός ο λόγιος μητροπολίτης διατηρούσε τακτική αλληλογραφία με τον ηγούμενο της Μονής και την χαρακτήριζε ως "φιλόσοφον μάνδρα". Μετά τον θάνατό του την 1η Σεπτεμβρίου του 1105 ο Όσιος Μελέτιος τάφηκε εντός της μονής που ο ίδιος είχε ιδρύσει.

Με την πάροδο του χρόνου η μονή απέκτησε μεγάλη φήμη, έγινε σταυροπηγιακή και διατήρησε την ακμή της έως τον 16ο αιώνα, οπότε ανακαινίσθηκε από τον Μητροπολίτη Αθηνών Νικάνορα. Στο πέρασμα των αιώνων υπέστη πολλές καταστροφές από επιδρομές και λεηλασίες και στα χρόνια μετά την απελευθέρωση παρήκμασε, ενώ το 1883 έγινε μετόχι της Μονής Φανερωμένης Σαλαμίνας. Ανασυστάθηκε το 1928 από τον Αρχιεπίσκοπο Αθηνών και το 1950 η μοναχική κοινότητα μετατράπηκε σε γυναικεία.

Η μονή πανηγυρίζει την 1η Σεπτεμβρίου, ημέρα εορτής του Οσίου Μελετίου.

Αρχιτεκτονική 
Το μοναστήρι σήμερα είναι ένα σύμπλεγμα  βυζαντινών και νεοτέρων κτηρίων που δένουν αρμονικά. Το καθολικό χρονολογείται στον 12ο αιώνα και είναι ένας μικρός ναός, σταυροειδής εγγεγραμμένος με τρούλο ο οποίος στηρίζεται πάνω σε τέσσερις κίονες. Στη νότια πλευρά βρίσκεται προσαρτημένο παρεκκλήσιο προς τιμή των Ταξιαρχών, ενώ εντός του ναού υπάρχει κρύπτη όπου βρίσκεται ο τάφος του οσίου Μελετίου.

Από την αρχική αγιογράφηση του ναού σώζονται μόνο ελάχιστα δείγματα. Οι υπάρχουσες τοιχογραφίες στον κυρίως ναό και στο νάρθηκα  χρονολογούνται στον 17ο αιώνα

Φωτοθήκη

Παραπομπές

Βιβλιογραφία
 
 Μπούρας Χαρ. και Λασκαρίνα Μπούρα, Η Ελλαδική ναοδομία κατά τον 12ο αιώνα, έκδ. Εμπορική Τράπεζα της Ελλάδος, Αθήνα 2001, σ. 232-240. ISBN 960-7059-12-3.
 Παπαδόπουλος Χ. Όσιος Μελέτιος ο Νέος, Αθήνα 1968. 
 Λάμπρος Σπ., Μιχαήλ Ακομινάτου του Χωνιάτου: Τα σωζόμενα, τόμος Β΄, Αθήνα 1880, σ. 155 και 605.
 Deliyanni-Doris H., Die Wandmalereien der Lite der Hosios Meletios, Μόναχο 1975.

Μονές της Αττικής
Κλεαρέτη Μαλάμου-Δίπλα

Η Κλεαρέτη Μαλάμου-Δίπλα (1898–1977) ήταν Ελληνίδα λογοτέχνισσα. Από μικρή ηλικία ασχολήθηκε με την ποίηση.

Έγραψε πολλά ποιήματα σε περιοδικά κι εφημερίδες. Έγραψε τις ποιητικές συλλογές "Στο διάβα μου", "Ιστορίες για μεγάλα παιδιά", "Ο Μεγάλος ποταμός", "Γυναικείες ψυχές" κ.α.
Επίσης δημοσίευσε μια συλλογή διηγημάτων με τίτλο "Για λίγη αγάπη", που βραβεύτηκε από την Ακαδημία Αθηνών.

Εξωτερικοί σύνδεσμοι
Κλεαρέτη Μαλάμου-Δίπλα στον Πανδέκτη, του Εθνικού Ιδρύματος Ερευνών.

Έλληνες ποιητές
Λίπετσκ

Το Λίπετσκ (ρωσικά: Ли́пецк) είναι πόλη στην Ρωσία, διοικητικό κέντρο της περιφέρειας Λίπετσκ. Έχει πληθυσμό 510.020 κατοίκους. Το Λίπετσκ ιδρίθηκε το 1703. 

Η πόλη βρίσκεται στις όχθες του ποταμού Βορόνεζ, στα 428 χλμ. νότιοανατολικά από την Μόσχα. Την κύρια επιχείρηση της πόλεις αποτελεί το Νοβολίπετσκι Μεταλλουργικό Κομπινάτ.

Παραπομπές 

Ευρωπαϊκές πόλεις της Ρωσίας
Άλκης Αγγελόγλου

Ο Άλκης Αγγελόγλου είναι λογοτέχνης και δημοσιογράφος. Γεννήθηκε στη Σάμο το 1915. Εργάστηκε στο Λονδίνο, στον ραδιοφωνικό σταθμό του BBC. Εμφανίστηκε στα γράμματα στις ημέρες της γερμανικής κατοχής (1943), οπότε μαζί με τον Αστέρη Κοββατζή και άλλους αξιόλογους συνεργάτες εξέδωσε το περιοδικό "Φιλολογικά Χρονικά".

Την ίδια χρονιά κυκλοφόρησε και δύο συλλογές διηγημάτων του με τίτλο "Εαρινό" και "Αμαρτωλοί". Σ' αυτές προστέθηκε μία τρίτη ("Τα κυπαρισσόμηλα") και το [952 κυκλοφόρησε το έργο του, τη "Ρωμιοσύνη" (νουβέλα εξαίρετης πνοής και πλοκής). Τις εντυπώσεις του από την Αγγλία τις συγκέντρωσε σε έναν τόμο, που κυκλοφόρησε με τίτλο "Ταξίδι χωρίς χάρτες" και που σημείωσε επιτυχία για τον πρωτότυπο τρόπο, με τον οποίο ο συγγραφέας έβλεπε τα καθημερινά γεγονότα από την δική του οπτική γωνία

Παραπομπές 

Έλληνες δημοσιογράφοι
Έλληνες λογοτέχνες
Γιοσκάρ Ολά

Η Γιοσκάρ Ολά (ρωσικά: Йошкар-Ола, μάρι: Йошкар - κόκκινη, Ола - πόλη) είναι πόλη στην Ρωσία, πρωτεύουσα της Δημοκρατίας της Μαρί Ελ. Έχει πληθυσμό 265.044 κατοίκους. Ιδρίθηκε το 1584 ως στρατιωτική στερέωση από τον τσάρο του Ρωσικού Βασιλείου τον Φιόντορ (Θεόδωρος) Α΄ Ιωάννοβιτς στην περιοχή του Βολγαβιάτκας, στις όχθες του ποταμού Μικρή Κοκσάγκα. Πριν το 1919 η πόλη ονομάζοταν Τσαργιοβοκοκσάϊσκ, από το 1919 εώς το 1927 - Κρασνοκοκσάϊσκ.

Σημερινή Γιοσκάρ Ολά είναι μεγάλο βιομηχανικό, πολιτιστικό και επιστημονικό κέντρο της χώρας. Αποτελεί ένα από τα κέντρα των φιννοουγγρικών λαών.

Γεωγραφία

Κλίμα

Παραπομπές 

Ευρωπαϊκές πόλεις της Ρωσίας
Δημοκρατία της Μαρί Ελ
Ευάγγελος Βλασσόπουλος

Ο Ευάγγελος Βλασσόπουλος (7 Ιουλίου 1935 - 18 Ιουλίου 2002), του Νικολάου, ήταν Έλληνας γιατρός και πολιτικός, βουλευτής του ΠΑΣΟΚ στη Λευκάδα. Η θητεία του στο ελληνικό Κοινοβούλιο διακόπηκε με τον θάνατό του.

Σταδιοδρομία
Γεννήθηκε το 1935 στον Άγιο Πέτρο Λευκάδας.  Σπούδασε ιατρική στο Πανεπιστήμιο των Αθηνών.

Εξελέγη πρόεδρος του Ιατρικού Συλλόγου Πειραιά το 1977 και παρέμεινε στη θέση αυτή επί μία οκταετία.

Από το 1993 ως το 1996 ήταν πρόεδρος του Εθνικού Οργανισμού Προνοίας και νωρίτερα, του Οίκου του Ναύτου.
Εξελέγη βουλευτής Λευκάδας με το ΠΑΣΟΚ |(στο οποίο ανήκε από ιδρύσεώς του), αρχικά στις εκλογές του 1996 και επανεξελέγη το 2000.

Πέθανε σε ηλικία 67 ετών στις 18 Ιουλίου 2002. Κηδεύτηκε δύο ημέρες μετά (20 Ιουλίου) από τον Μητροπολιτικό Ναό Αγίας Τριάδος του Πειραιώς. Ήταν παντρεμένος με τη Θεονίτσα Κακογιάννη και απέκτησαν 2 κόρες.

Την έδρα του στη Βουλή κατέλαβε ο Γεώργιος Κτενάς.

Παραπομπές 

Βουλευτές εκλεγμένοι με το ΠΑΣΟΚ
Βουλευτές Λευκάδας
Έλληνες ιατροί του 20ού αιώνα
RedTube

Το RedTube είναι ιστοσελίδα επιφόρτωσης πορνογραφικών βίντεο, το οποίο τον Σεπτέμβριο του 2009, ήταν στον κατάλογο των 100 ιστοσελίδων με τις περισσότερες επισκέψεις. Τον Ιούνιο του 2010 είχε πέσει η κατάταξη του και δεν ανήκε πλέον στις 100 ιστοσελίδες με τις περισσότερες επισκέψεις, αλλά έκανε μια επιστροφή στα μέσα του 2012. Η δημοτικότητά του έχει αποδοθεί στο μη σεξουαλικό του όνομα, το οποίο είναι αναφορά στο μη-πορνογραφικό YouTube. Η ιστοσελίδα βασίζεται στο Χιούστον του Τέξας και έχει εξυπηρετητές σε Σαν Φρανσίσκο και τη Νέα Ορλεάνη.

Θεατές 
Από το 2009, τρεις από τις μεγαλύτερες ιστοσελίδες πορνό "RedTube, το YouPorn και το Pornhub — συλλογικά έχουν μόνο 100 εκατομμύρια μοναδικούς επισκέπτες".

Απόκτηση 
Η Manwin κατατεθεί συγχώνευση για την απόκτηση RedTube.com από Bright Imperial Ltd στις 31 ιουλίου 2013.

Παραπομπές  

Ιστότοποι
Πορνογραφία
Νόρσεπινγκ

Το Νόρσεπινγκ (σουηδικά: Norrköping) είναι πόλη στη Σουηδία, μεγάλο βιομηχανικό κέντρο 170 χλμ. νότια από της Στοκχόλμης. Η πόλη βρίσκεται στις όχθες του ποταμού Μουτάλα. 

Το Νόρσεπινγκ βρίσκεται στον αυτοκινητόδρομο E4 και E22. Από το 1904 στο Νόρσεπινγκ λειτουργεί τραμ. Σε απόσταση 3 χλμ. από την πόλη βρίσκεται το διεθνές Διεθνές αεροδρόμιο Νόρσεπινγκ.

Αδελφοποιημένες πόλεις 
  Έσλιγκεν, Γερμανία
  Κλάκσβικ, Νήσοι Φερόες
  Κόπαβογκουρ, Ισλανδία
  Λιντς, Αυστρία
  Όντενσε, Δανία
  Ρίγα, Λετονία
  Τάμπερε, Φινλανδία
  Τρόντχαϊμ, Νορβηγία

Παραπομπές

Εξωτερικοί σύνδεσμοι

Πόλεις της Σουηδίας
Πολ Πογκμπά

Ο Πολ Λαμπίλ Πογκμπά (γαλλικά: Paul Labile Pogba, 15 Μαρτίου 1993) είναι Γάλλος ποδοσφαιριστής τού οποίου οι γονείς κατάγονται από τη Γουϊνέα. που αγωνίζεται στη Γιουβέντους αλλά και στην Εθνική Γαλλίας. Αν και περισσότερο αγωνίζεται ως κεντρικός μέσος, μπορεί εξίσου να αγωνιστεί και ως αμυντικός αλλά και επιθετικός μέσος.

Ο παίχτης έως τώρα έχει αγωνιστεί στη Μάντσεστερ Γιουνάιτεντ  (πραγματοποιώντας ελάχιστες συμμετοχές) κι από το 2012 ως το 2016, στη Γιουβέντους, την οποία την έχει βοηθήσει πολύ τόσο στην Ευρώπη όσο και στο ενχώριο πρωτάθλημα (έχει κατακτήσει τέσσερα στη σειρά). Επίσης, έχει αγωνιστεί, σχεδόν σε όλα τα τμήματα των Εθνικών της Γαλλίας, ενώ το ντεμπούτο του στους Άνδρες το έκανε το 2013.

Aπό νεαρή ηλικία ο Πογκμπά θεωρούνταν ένας από τους πιο ελπιδοφόρους ποδοσφαιριστές στον κόσμο, μάλιστα οι The Guardian, έχουν αναφέρει χαρακτηριστικά: Ο Πογκμπά είναι ο πιο πολλά υποσχόμενος παίχτης στην Ευρώπη. Ενώ, πολλοί τον συγκρίνουν με τον πρώην δυναμικό αμυντικό χαφ της Γαλλίας, Πατρίκ Βιεϊρά.  Επίσης, έχει αποσπάσει κι αρκετά ατομικά βραβεία.

Τον Αύγουστο του 2016 η μεταγραφή του από τη Γιουβέντους στη Μάντσεστερ Γιουνάιτεντ αποτέλεσε την ακριβότερη στην ιστορία, καθώς κόστισε 110 εκατ. ευρώ (μέχρι το καλοκαίρι του 2017, όπου η μεταγραφή του Νεϊμάρ στην Παρί Σεν Ζερμέν, με 222 εκατ. ευρώ, έσπασε το ρεκόρ). Θεωρείται από τους καλύτερους μέσους στον κόσμο.

Παρέμεινε στην Μάντσεστερ Γιουνάιτεντ μέχρι τη λήξη του συμβολαίου του, το 2022, όταν και επέστρεψε στη Γιουβέντους.

Παραπομπές

Εξωτερικοί σύνδεσμοι 

 
 
 
 ESPN FC profile

Μέσοι ποδοσφαιριστές
Γάλλοι ποδοσφαιριστές
Ποδοσφαιριστές Εθνικής Γαλλίας Κ16
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ20
Ποδοσφαιριστές Εθνικής Γαλλίας
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Μάντσεστερ Γιουνάιτεντ
Ποδοσφαιριστές Γιουβέντους
Ποδοσφαιριστές Πρέμιερ Λιγκ
Ποδοσφαιριστές Σέριε Α
Ποδοσφαιριστές Παγκοσμίου Κυπέλλου 2018
Παίκτες νικητές ΟΥΕΦΑ Γιουρόπα Λιγκ
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Ευρωπαϊκού Πρωταθλήματος 2020
Μίλτος Bρεκούσης

Ο Μίλτος (Μιλτιάδης) Βρεκούσης (1946 - 2015) ήταν Έλληνας ποδοσφαιριστής που αγωνιζόταν ως τερματοφύλακας. Ο υψηλόσωμος τερματοφύλακας διακρίθηκε για την πολύ καλή φυσική του κατάσταση, για τις άψογες ικανότητές του και τις σπουδαίες εμφανίσεις που πραγματοποίησε κατά τη διάρκεια της ποδοσφαιρικής του καριέρας. 

Ξεκίνησε την ποδοσφαιρική του καριέρα από την Σπίθα Νίκαιας και το 1969 μεταγράφηκε στον Απόλλων Αθηνών, μόλις υποβιβασμένος στη Β' Εθνική και με τη φανέλα του Απόλλωνα αγωνίστηκε για πρώτη φορά στη Β' Εθνική τη σεζόν 1969-70. Επόμενος σταθμός στην καριέρα του ήταν η Προοδευτική το 1970, με την οποία και συνέδεσε το περισσότερο το όνομά του, αγωνιζόμενος με ιδιαίτερη επιτυχία στην Α' Εθνική και Β' Εθνική μέχρι και το 1977. Το 1977 μεταπήδησε στην Παναχαϊκή, με την οποία αγωνίστηκε στην Α' Εθνική μέχρι το 1979. Παρέμεινε για ακόμη μία χρονιά στην Πάτρα για τον Α.Π.Σ. Πάτραι, με τον οποίο αγωνίστηκε την περίοδο 1979-80 στην Β' Εθνική. Στη συνέχεια αγωνίστηκε με τους Αίαντα Σαλαμίνας, Α.Ο. Νίκαιας και Δόξα Πειραιά, όταν στα τέλη πλέον της δεκαετίας '80 τερμάτισε την καριέρα του. 

Με το τέλος της ποδοσφαιρικής του καριέρας, ασχολήθηκε ως προπονητής, όπου αποτέλεσε προπονητής αρκετών συλλόγων, υπήρξε διοικητικό στέλεχος του Συνδέσμου Προπονητών Αττικής και επίσης εργάστηκε στον Αθλητικό Οργανισμό του Δήμου Νίκαιας. Δραστηριοποιήθηκε και με τον Σύλλογο Βετεράνων Ποδοσφαιριστών Προοδευτικής, του οποίου υπήρξε ένας εκ των ιδρυτών του, το 1994. Στις 5 Δεκεμβρίου του 2015 ο Μίλτος Βρεκούσης απεβίωσε, σε ηλικία των 69 ετών, από καρκίνο.

Αξιοσημείωτο είναι πως τον Δεκέμβριο του 2016, οι σύλλογοι βετεράνων ποδοσφαιριστών της Προοδευτικής και του Απόλλων Σμύρνης πραγματοποίησαν φιλικό αγώνα στη μνήμη του Μίλτου Βρεκούση (ο οποίος είχε αγωνιστεί και στις 2 ομάδες), που διεξήχθη στο Γήπεδο Νίκαιας.

Καριέρα 
{| class="wikitable"
|Σεζόν
|Ομάδα|Κατηγορία|Συμμετοχές|Γκολ|-
|1969-1970
|Απόλλων Αθηνών
|Β' Εθνική
|19
|0
|-
|1970-1971
|Προοδευτική
|Α' Εθνική
|20
|0
|-
|1971-1972
|Προοδευτική
|Β' Εθνική
|20
|0
|-
|1972-1973
|Προοδευτική
|Β' Εθνική
|38
|0
|-
|1973-1974
|Προοδευτική
|Β' Εθνική
|36
|0
|-
|1974-1975
|Προοδευτική
|Β' Εθνική
|30
|0
|-
|1975-1976
|Προοδευτική
|Β' Εθνική
|30
|0
|-
|1976-1977
|Προοδευτική
|Β' Εθνική
|32
|0
|-
|1977-1978
|Παναχαϊκή
|Α' Εθνική
|27
|0
|-
|1978-1979
|Παναχαϊκή
|Α' Εθνική
|8
|0
|-
|1979-1980
|ΑΠΣ Πάτραι
|Β' Εθνική
|19
|0
|}Πηγές''': 
 Βιογραφικό Μίλτου Βρεκούση στο oropos-sports.blogspot.gr
 Greece 1970/71 rsssf.com 
 Greece 1978/79 rsssf.com

Παραπομπές 

Τερματοφύλακες ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ποδοσφαιριστές Απόλλων Σμύρνης
Ποδοσφαιριστές Προοδευτικής
Ποδοσφαιριστές Παναχαϊκής
Ποδοσφαιριστές Α.Π.Σ. Πάτραι
Λεμπλόν

Το Λεμπλόν (πορτ: Leblon είναι παραθαλάσσια γειτονιά και ομώνυμη αμμουδιά στο νότιο τμήμα του Ρίο ντε Τζανέιρο. 

Την ανατολική σύνορα της γειτονιάς αποτελεί η διώρυγα Jardim d’Alla, που χωρίζει την Ιπανέμα και το Λεμπλόν, την δυτική σύνορα της γειτονιάς αποτελεί το βουνό Ντόιζ Ίρμανς (πορτ: Dois Irmãos), στον πρόποδο του οποίου βρίσκεται η φαβέλα Βιντιγκάλ (πορτ: Vidigal).

Παραπομπές

Εξωτερικοί σύνδεσμοι
 

Ρίο ντε Τζανέιρο
Παραλίες της Βραζιλίας
Ταράς Μπούλμπα

Ο Ταράς Μπούλμπα (Тара́с Бу́льба) είναι ρομαντική ιστορική νουβέλα του Νικολάι Γκόγκολ. Συμπεριλήφθηκε στη συλλογή διηγημάτων Μίργκοροντ (1835), αλλά τελικά επεκτάθηκε το 1842 σε ολόκληρο μυθιστόρημα. Στο έργο αυτό ο Γκόγκολ περιγράφει τη ζωή των Κοζάκων στις απέραντες στέππες της Ρωσίας.

Πλοκή
Οι συχνές επιδρομές κατακτητών στην Ουκρανία κατά τον 15ο αιώνα ξεσήκωναν κάθε τόσο τους κατοίκους, που αναγκάζονταν να πολεμούν για να προστατεύσουν τα σπίτια τους και την ελευθερία τους. Έτσι, δημιουργήθηκαν σιγά-σιγά οι Κοζάκοι. Ήταν μία φυλή πολεμιστών, που θεωρούσε την ανδρεία ως τη μόνη αρετή του άνδρα και τον πόλεμο πανηγύρι.

Στο γοητευτικό αυτό έργο του, ο Νικολάι Γκόγκολ, που ήταν απόγονος Κοζάκων, περιγράφει τη ζωή των πολεμιστών Κοζάκων. Κεντρικοί ήρωες του έργου είναι ο φοβερά πεισματάρης συνταγματάρχης Ταράς Μπούλμπα και οι δύο του γιοι, ο Όσταπ και ο Αντρέι. Ο συνταγματάρχης, ένας γέρος Κοζάκος των ηρωικών χρόνων, είχε στείλει τα δύο του αγόρια να σπουδάσουν στην ακαδημία του Κιέβου. Όταν τελείωσαν τις σπουδές τους και γύρισαν, τα υποδέχτηκε με χαρά και την άλλη μέρα ξεκίνησαν κι οι τρεις για το «σετς», το στρατόπεδο των πολεμιστών Κοζάκων. Λίγες μέρες μετά την άφιξη των τριών Μπούλμπα στο σετς, οι Κοζάκοι ξεσηκώνονται, ξεκινούν για μία μεγάλη εκστρατεία εναντίον των Πολωνών για να τιμωρήσουν τους Καθολικούς που ντρόπιασαν τους Ορθόδοξους. Ο Όσταπ είναι γεννημένος για Κοζάκος, σαν τον πατέρα του. Μα ο Αντρέι είναι διαφορετικός τύπος. Έτσι αρχίζουν οι ψυχικές συγκρούσεις και οι συνταρακτικές περιπέτειες που οδηγούν σε γεγονότα τραγικά. Ο Ταράς Μπούλμπα χάνει τον πρωτότοκο γιο σε μία μάχη με τον εχθρό και σκοτώνει με τα ίδια του τα χέρια τον δευτερότοκο, ο οποίος πρόδωσε την οικογένειά του και την ορθόδοξη πίστη για τον έρωτα μίας καθολικής Πολωνέζας. Ύστερα από δύο μεγάλες μάχες ο Ταράς Μπούλμπα αιχμαλωτίζεται και πεθαίνει στην πυρά.

Αποδοχή
Το λογοτεχνικό έπος του Νικολάι Γκόγκολ έγινε δεκτό με μεγάλο ενθουσιασμό στη Ρωσία από την πρώτη κιόλας έκδοσή του. Αποτελεί ένα από τα σημαντικότερα κείμενα της ρωσικής, αλλά και της παγκόσμιας γραμματείας. Ο Μπελίνσκι το χαρακτήρισε «κολοσσιαίο έργο».

Μεταφορές
Ο Λέος Γιάνατσεκ συνέθεσε μία συμφωνική ραψωδία με τίτλο Τάρας Μπούλμπα (1918), εμπνευσμένος από το ομώνυμο πεζογράφημα του Νικολάι Γκόγκολ.

Στο ίδιο έργο του Γκόγκολ βασίστηκαν οι ομώνυμες ταινίες:

 Ταράς Μπούλμπα (1939)
 Τάρας Μπούλμπα (Taras Bulba, 1962), σκηνοθεσία Τζέι Λι Τόμσον
 Ταράς Μπούλμπα (Тарас Бульба), γυρίστηκε στην Ουκρανία και την Πολωνία

Παραπομπές

Ταρας Μπουλμα
Ιερός Συνασπισμός (1684)

Ιερός Συνασπισμός (γερμανικά: Heilige Liga) ή Ιερός Συνασπισμός του Λιντς ήταν μια συμμαχία που οργανώθηκε το 1684 από τον Πάπα Ιννοκέντιο ΙΑ΄, με σκοπό να αντιμετωπισθεί η Οθωμανική Αυτοκρατορία στην επιδίωξή της να επεκταθεί στην κεντρική Ευρώπη. Ο πόλεμος, που ακολούθησε αναφέρεται συνήθως ως Μεγάλος Τουρκικός Πόλεμος (γερμανικά: Der Große Türkenkrieg) ή Αυστρο-οθωμανικός πόλεμος (1683-1699). Αρχικώς τα μέλη του συνασπισμού ήταν εκτός από τα Παπικά Κράτη, η Τοσκάνη, η Ισπανία, η Πορτογαλία, η Σαβοΐα, η Αγία Ρωμαϊκή Αυτοκρατορία υπό τον Αψβούργο αυτοκράτορα Λεοπόλδο Α΄, η Πολωνολιθουανική Κοινοπολιτεία υπό τον Ιωάννη Γ΄ Σομπιέσκι και η Δημοκρατία της Βενετίας. Η Ρωσία την εποχή εκείνη της συμβασιλείας του Ιβάν Ε΄ και του Πέτρου Α΄ Αλεξέγεβιτς προσχώρησε στο Συνασπισμό δύο χρόνια αργότερα, το 1686.
 
Στην οργάνωση του Συνασπισμού ο Πάπας Ιννοκέντιος είχε τη βοήθεια του καπουτσίνου μοναχού Μάρκο ντ'Αβιάνο, τον οποίο ο πάπας είχε διορίσει ως προσωπικό του απεσταλμένο στον αυτοκράτορα Λεοπόλδο Α΄.

Ο Συνασπισμός του Λιντς συμμετέσχε στην αντιμετώπιση των Οθωμανών από τη δεύτερη πολιορκία της Βιέννης το 1683 μέχρι και τη μάχη της Ζέντα το 1697. Ουσιαστικά σταμάτησε την προέλαση των Τούρκων στην κεντρική Ευρώπη. Ο συνασπισμός διατηρήθηκε μέχρι το 1699 και διαλύθηκε, αφού επετεύχθη ο σκοπός του, με τη Συνθήκη του Κάρλοβιτς, η οποία ήταν μια διεθνής συνθήκη ειρήνης που υπογράφηκε στις 26 Ιανουαρίου 1699 στο Σρέμσκι Καρλόβτσι, μετά από δίμηνη διαπραγμάτευση. Η συνθήκη αυτή είχε σημαντική επίπτωση στον Ελληνισμό, καθώς διευκόλυνε, στα χρόνια της Τουρκοκρατίας, τη διασπορά των Ελλήνων στη Νοτιοανατολική και την Κεντρική Ευρώπη. Στα πλαίσια του Μεγάλου Τουρκικού Πολέμου, η Βενετία κατέλαβε την Πελοπόννησο στον Πόλεμο του Μωρέως, και εγκαθίδρυσε το βραχύβιο «Βασίλειο του Μωρέα».

Παραπομπές 

Ιστορία της Οθωμανικής Αυτοκρατορίας
Ιστορία της Ευρώπης
17ος αιώνας
Βενετική Δημοκρατία
Διονύσιος Αρμπούζης

Ο Διονύσιος Αρμπούζης (1912-1987) του Γεωργίου, ήταν Έλληνας στρατιωτικός που έφτασε στο βαθμό του Στρατηγού και υπηρέτησε ως Αρχηγός των Ενόπλων Δυνάμεων το διάστημα 1974-1976, μετά την πτώση της Χούντας των Συνταγματαρχών. Ο Αρμπούζης με πολεμική εμπειρία καριέρα 13 και πλέον ετών, πήρε μέρος στον Δεύτερο Παγκόσμιο Πόλεμο, στον Ελληνικό Εμφύλιο Πόλεμο και στον Πόλεμο της Κορέας. Θήτευσε ως υπηρεσιακός υπουργός Βορείου Ελλάδος.

Σταδιοδρομία 
Γεννήθηκε στους Μολάους Λακωνίας το 1912. Ήταν γιος του συμβολαιογράφου Μολάων Γεωργίου Αρμπούζη. Αποφοίτησε από το Γυμνάσιο Μολάων.

Εισήχθη στη Στρατιωτική Σχολή Ευελπίδων από την οποία αποφοίτησε το 1933. Ως αξιωματικός του ελληνικού στρατού συμμετείχε στις μεγάλες συγκρούσεις του Β' Παγκοσμίου Πολέμου στην Ελλάδα: Ελληνοϊταλικός Πόλεμος (1940-1941), Γερμανική εισβολή στην Ελλάδα (1941), καθώς και στον Ελληνικό εμφύλιο πόλεμο (1946-1949).

Υπήρξε ο πρώτος Διοικητής του Εκστρατευτικού Σώματος Κορέας (1950-1951) στον Πόλεμο της Κορέας. Ως συνταγματάρχης ήταν ο πρώτος διοικητής της ΕΛΔΥΚ στην Κύπρο (1960). Ως ανώτατος Αξιωματικός διετέλεσε Επιτελάρχης στην 1η Στρατιά, Διοικητής της ΧΙ Μεραρχίας Πεζικού, Διοικητής της Στρατιωτικής Σχολής Ευελπίδων (ως υποστράτηγος, 1965-1966), και Υπαρχηγός Γενικού Επιτελείου Στρατού. Αποστρατεύτηκε τον Απρίλιο του 1967 από την Χούντα των Συνταγματαρχών, στο βαθμό του Αντιστρατήγου. 

Μετά την πτώση του δικτατορικού καθεστώτος ανακλήθηκε με τον βαθμό του Στρατηγού και ανέλαβε Αρχηγός Ενόπλων Δυνάμεων στις 19 Αυγούστου 1974, αξίωμα στο οποίο υπηρέτησε μέχρι τον Σεπτέμβριο του 1976 όταν και αποστρατεύτηκε.

Χρημάτισε Υπηρεσιακός Υπουργός Βορείου Ελλάδος στις εκλογές του Οκτωβρίου 1977, από τις 21 Οκτωβρίου 1977 ως τις 28 Νοεμβρίου 1977.

Πέθανε στις 30 Ιανουαρίου 1987 και κηδεύτηκε από το Πρώτο Νεκροταφείο Αθηνών στις 3 Φεβρουαρίου 1987.

Παραπομπές 

Έλληνες υπουργοί Βορείου Ελλάδος
Έλληνες αξιωματικοί του Στρατού Ξηράς
Αρχηγοί Γενικού Επιτελείου Εθνικής Άμυνας (Ελλάδα)
Ενταφιασμοί στο Πρώτο Νεκροταφείο Αθηνών
Προμηθέας Αλειφερόπουλος

Ο Προμηθέας Αλειφερόπουλος (Αθήνα 1982-) είναι Έλληνας ηθοποιός. Έχει αποκτήσει έναν γιο με τη σύζυγό του, Φαίδρα.

Βιογραφικά στοιχεία 
Έχει καταγωγή από την Σπάρτη. Το πλήρες όνομά του είναι Σπύρος Προμηθέας Αλειφερόπουλος.

Σπούδασε στην Δραματική Σχολή του Θεάτρου Τέχνης - Καρόλου Κουν από όπου αποφοίτησε το 2005. Επίσης είναι ανιψιός της γνωστής ηθοποιού Μαρίας Αλιφέρη. Το 2012 ήταν υποψήφιος για το Βραβείο Ελληνικής Ακαδημίας Κινηματογράφου Καλύτερου Α' ανδρικού ρόλου για την ταινία "Το γάλα" καθώς και δύο φορές υποψήφιος για το Βραβείο Χορν.

Έχει ζήσει για πολλά χρόνια σε χώρες του εξωτερικού όπως η Αγγλία, η Ινδία και η Βραζιλία. Έχει παίξει στην αμερικανική σειρά The Borgias με τον Jeremy Irons.

Καριέρα 
Θέατρο

Τηλεόραση

Πηγές 
 Προμηθέας Αλειφερόπουλος: Συνέντευξη
 Προμηθέας Αλειφερόπουλος-Η ζωή του

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Ντόναλντ Κάμπελ

Ο Ντόναλντ Κάμπελ (Donald Malcolm Campbell, 23 Μαρτίου 1921 - 4 Ιανουαρίου 1967) ήταν Βρετανός οδηγός, ο οποίος έσπασε οκτώ παγκόσμια ρεκόρ ταχύτητας στο νερό και στην ξηρά τη δεκαετία του 1950 και του 1960. Ο πατέρας του ήταν επίσης οδηγός.

Στις 4 Ιανουαρίου του 1967, το αεριωθούμενο ταχύπλοο Μπλούμπερντ Κ7, με το οποίο ο Ντόναλντ Κάμπελ επιχείρησε να καταρρίψει το δικό του παγκόσμιο ρεκόρ ταχύτητας στο νερό, στη λίμνη Κόνιστον της Αγγλίας, συνετρίβη με ταχύτητα σχεδόν 450 χλμ. την ώρα, σκοτώνοντας ακαριαία τον Βρετανό οδηγό, ο οποίος λίγο πριν τη μοιραία προσπάθεια είχε ορκιστεί να εγκαταλείψει τις παράτολμες προσπάθειές του, εάν ξεπερνούσε τα 450 χλμ./ώρα.

Παραπομπές

Εξωτερικές συνδέσεις 
Δέκα τραγωδίες σε μπομπίνα Tvxs
Άγγλοι οδηγοί αγωνιστικών αυτοκινήτων
Καθαρτόμορφα

Τα Καθαρτόμορφα είναι τάξη πτηνών που περιλαμβάνει τους κόνδορες, τους Γύπες του Νέου Κόσμου και τις εξαφανισμένες Τερατορνιθίδες, τα μεγαλύτερα πετούμενα πουλιά. Μερικές φορές αυτά τα αρπακτικά κατατάσσονται στην τάξη Αετόμορφα, αλλά τώρα θεωρούνται μια ξεχωριστή μα κοντινά συγγενική τάξη.

Μορφολογία 
Είναι πουλιά με ολόμαυρο φτέρωμα και φαλακρό κεφάλι. Εξαίρεση αποτελεί ο βασιλικός γύπας (Sarcoramphus papa), που έχει ασπρόμαυρο φτέρωμα και πολύχρωμο κεφάλι.
Ιωάννης Ηλιάκης

Ο Ιωάννης Γ. Ηλιάκης ήταν Έλληνας Υπουργός Γενικός Διοικητής Μακεδονίας και Θράκης ()

Βιογραφία 
Ως ιδιαίτερος γραμματέας του Ελ. Βενιζέλου ανέλαβε τον συντονισμό της προεκλογικής εκστρατείας του κόμματος των Φιλελευθέρων στην Κοζάνη το 1916. Οργάνωσε την επανάσταση στη Θεσσαλονίκη το 1917 και διατέλεσε υπουργός Γενικός Διοικητής Μακεδονίας και Θράκης.
Με ενέργειές του κατεστάλη και η αντεπανάσταση των βασιλοφρόνων στη Χαλκιδική.

Εκτελέστηκε από τον ΕΛΑΣ το 1944, κατά τη διάρκεια των Δεκεμβριανών.

Ο Ναός Προφήτη Ηλία στους Τάφους των Βενιζέλων στο Ακρωτήρι Χανίων 

Το 1936 ο Ιωάννης Ηλιάκης επισκεύασε την εκκλησία του Προφήτη Ηλία του 16ου αιώνα που ανακαινίστηκε από την Υψηλότητά του Τσάρο Νικολάι Β' και κατά τα μέσα του 16ου αιώνα κατασκευάστηκε και ο δεύτερος, ο Ναός του Προφήτη Ηλία, και στο αρχικό βόρειο τοίχο τοξωτό δημιουργήθηκε άνοιγμα επικοινωνίας ανάμεσα στις δύο εκκλησίες.

Ο Ναός Προφήτη Ηλία καταστράφηκε κατά τον βομβαρδισμό του λόφου το 1897 από τις Μεγάλες Δυνάμεις και αποκαταστάθηκε με δαπάνη του τσάρου της Ρωσίας, ο οποίος θεώρησε ότι η έκρηξη ενός κανονιού πάνω στη ρωσική ναυαρχίδα ήταν η τιμωρία του Προφήτη Ηλία για την καταστροφή του ναού του. Αργότερα ανακαινίσθηκε με αποτέλεσμα να αλλοιωθεί η αρχική του μορφή.

Στο διαμορφωμένο χώρο και δίπλα από τον ναό του Προφήτη Ηλία έχουν ταφεί ο Ελευθέριος Βενιζέλος και ο δευτερότοκος γιός του Σοφοκλής Βενιζέλος. 

Οι Τάφοι των Βενιζέλων είναι σήμερα ένα από τα αξιοθέατα των Χανίων.

Συγγραφικό Εργο 
Άφησε σημαντικό συγγραφικό έργο, με έργα όπως: "Η απολογία ενός τυράννου", "Η ιστορία εξήντα χρόνων", "Βενιζέλος και Αντιβενιζέλος".

 Η απολογία ενός τυράννου (1921)
 Ο Βενιζέλος και η πολιτική (1923)
 Η δικαιοσύνη του Σίσυφου (1931)
 Η νεολαία ,στη νεολαία ,για τη νεολαία (1937)
 Η ιστορία εξήντα χρόνων (1940)
 Πώς γνώρισα το κόσμο (1940)

Διπλωματική Εργασία : Λιάπη, Στυλιανή (Πανεπιστήμιο Δυτικής Μακεδονίας) 
Οι Γάλλοι και η διοίκηση του Ιωάννη Ηλιάκη στην Κοζάνη την περίοδο του Εθνικού διχασμού (1916-1920)

Παραπομπές 

Έλληνες υπουργοί Γενικοί Διοικητές Μακεδονίας
Τα Μυαλά που Κουβαλάς

Τα Μυαλά που Κουβαλάς (αγγλικά: Inside Out) είναι αμερικανική ταινία κινουμένων σχεδίων παραγωγής 2015. Τη σκηνοθεσία ανέλαβε ο Πιτ Ντόκτερ  και το σενάριο έγραψαν ο ίδιος και οι Μεγκ Λεφόβ και Τζος Κούλεϊ. Είναι η 15η ταινία της Pixar. Τις φωνές τους δανείζουν οι Έιμι Πόλερ, Φίλις Σμιθ, Ρίτσαρντ Κάιντ, Λούις Μπλακ, Μπίλ Χέιντερ και Μίντι Κάλινγκ. 

Η ταινία έκανε πρεμιέρα στις 18 Μαΐου 2015 στις Κάνες και κυκλοφόρησε στους κινηματογράφους στις 19 Ιουνίου και σε μορφή 3D. Στην Ελλάδα διανεμήθηκε στις 3 Σεπτεμβρίου από την εταιρία feelgood.

Πλοκή
Η 11χρονη Ράιλι μετακομίζει με την οικογένειά της από την Μινεσότα στο Σαν Φρανσίσκο, και τα πέντε συναισθήματα της, η Χαρά, η Λύπη, ο Θυμός, ο Φόβος και η Αηδία πρέπει να φροντίσουν να είναι χαρούμενη. Όμως κάτι πάει στραβά όταν η Λύπη αγγίζει καταλάθος μια χαρούμενη μνήμη, μετατρέποντάς την σε λυπημένη, που θα οδηγήσει την ίδια και την Χαρά σε ένα ταξίδι στο μυαλό της Ράιλι. Είναι μια ταινία για όλη την οικογένεια, γεμάτη με δράση, περιπέτεια και φαντασία. Ο Θυμός, ένα θυμωμένο τέρας, διαβάζει μια εφημερίδα αφού φάει το φαγητό του. Μετά όμως θέλει να φάει κι επιδόρπιο και γι' αυτό το λόγο όσο διαβάζει την εφημερίδα, διαβάζει ''όχι επιδόρπιο'' που εννοεί ότι αυτός που το έγραψε νόμιζε ότι ο Θυμός δεν έφαγε το φαγητό του, άρα δε θα φάει ούτε επιδόρπιο.

Ηθοποιοί και Χαρακτήρες
 Έιμι Πόλερ (Νάντια Κοντογεώργη στη μεταγλώττιση) στο ρόλο της Χαράς
 Φίλις Σμιθ (Άντρια Ράπτη στη μεταγλώττιση) στο ρόλο της Λύπης
 Ρίτσαρντ Κάιντ (Τηλέμαχος Κρεβάικας στη μεταγλώττιση) στο ρόλο του Μπίνγκ Μπόνγκ
 Λούις Μπλακ (Κώστας Δαρλάσης στη μεταγλώττιση) στο ρόλο του Θυμού
 Μπίλ Χέιντερ (Λευτέρης Ελευθερίου στη μεταγλώττιση) στο ρόλο του Φόβου
 Μίντι Κάλινγκ (Μαρίνα Σαμαράκου στη μεταγλώττιση) στο ρόλο της Αηδίας
 Κέιτλιν Ντίας (Ναταλία Παρτσινέβελου στη μεταγλώττιση) στο ρόλο της Ράιλι Άντερσεν
 Νταϊάν Λέιν (Μαρία Πλακίδη στη μεταγλώττιση) στο ρόλο της Τζίλ Άντερσεν
 Κάιλ ΜακΛάχλαν (Χρήστος Θάνος στη μεταγλώττιση) στο ρόλο του Μπίλ Άντερσεν

Box office
Με προϋπολογισμό 175 εκατομμύρια δολάρια το "Τα Μυαλά που Κουβαλάς" έκανε άνοιγμα τριημέρου στην 2η θέση με 90,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 356,9 εκατομμύρια δολάρια και στον υπόλοιπο κόσμο συγκέντρωσε 501, εκατομμύρια δολάρια. Παγκοσμίως απέφερε 858 εκατομμύρια δολάρια.

Παραπομπές

Εξωτερικοί σύνδεσμοι 
  Επίσημη ιστοσελίδα
 Μυαλά που Κουβαλάς στο IMDb

Αμερικανικές ταινίες
Ταινίες του 2015
Αμερικανικές κωμικές ταινίες
Αγγλόφωνες ταινίες
Αμερικανικές ταινίες κινουμένων σχεδίων
Ταινίες παραγωγής Pixar
Ταινίες παραγωγής Walt Disney Pictures
Ταινίες βραβευμένες με Όσκαρ Καλύτερων Κινουμένων Σχεδίων
Κωμικές ταινίες κινουμένων σχεδίων
Αμερικανικές 3D ταινίες